 Geesey Guddoomiyaha Maxkamadda waxa uu ku maqnaa howl safar ah iyo weliba mid la xiriirta maxkamadda, wax khilaaf ah oo uu ku maqan yahay oo la xiriira beesha dhexdeedana ma jirto, waxaa kaloo xafladdaasi ka hadlay xubno ay ka mid ahaayeen Abwaan Abshir Bacadle oo isagu sheegay in Beesha Sacad iyana dhowaan ay ku dhawaaqi doonto maxkamad islaami ah oo aysan ka hari doonin beelaha kale ee iyana furtay maxkamadaha, wuxuuna sheegay in dhibaatada Soomaaliya looga bixi karo iyadoo la qaato Kitaabka ALLE, waxaa kale oo ka hadlay Guddoomiyaha dhaq-dhaqaaqa Bulshada rayidka Cllaahi Maxamed Shirwac oo sheegay in maxkamaduhu ay qabteen howl aad u muhiim ah, loona baahan yahay in ay iyagana iskaashadaan, Muqdisho haatan waxaa ka furan dhowr maxkamadood oo kala ah Maxkamadda Xararyaalle, Maxkamadda Shiirkole, Maxkamadda Ifka Xalan, Maxkamadda CC iyo Maxkamadda Dugsiga Farsamada, dhammaantoodna howlgal mideysan oo la dagaallanka burcadda ah ayay ka sameeyaan Muqdisho. 